O'zbek davlat telekanalida "Avakyan+4" haqida maxsus dastur ko'rsatildi 
"Toshkent" telekanaligi maxsus dasturda qamoqdagi arman fermeri Aramais Avakyan va yana to'rt shaxs Rossiyada qator qotilliklarda ayblangan “GTA bandasi” guruhiga bog‘landi.
12-aprel, seshanba kuni, kechqurun “Toshkent” kanali orqali namoyish etilgan "GTA yoxud o‘yinga aylangan hayot" nomli filmda 5 yildan 12 yilgacha bo‘lgan muddatlarga qamalgan jizzaxlik Aramais Avakyan, Furqat Jo‘rayev, Bektemir Umrzoqov, Dilshod Olimov va Akmal Mamatmurodov O‘zbekistonda konstitutsiyaviy tuzumni ag‘darish yo‘lida “Banda GTA”ga o‘xshash xufya ekstremist tashkilot tuzishga harakat qilgani iddao qilinadi. Rossiyaliklar orasida “GTA bandasi” deya nom chiqargan va asosan markaziy osiyoliklardan iborat ekani aytilgan guruh haqida dastlabki xabarlar Rossiya matbuotida 2014-yilda paydo bo‘lgan edi. “GTA bandasi” deb ataluvchi guruh Moskva chekkasida “O‘zbekiston Islomiy harakati” uchun “killerlar”ni tayyorlash bilan shug‘ullangani, ularni o‘z vatanlaridagi rejimlarga qarshi kurashga tayyorlagani, maxsus instruktorlar ularni qurol bilan ishlashga o‘rgatgani haqida rus nashrlarida bosilgandi. Filmda da’vo qilinishicha, Furqat Jo‘rayev 2014-yilda Rossiya qamog‘ida o‘tirgan paytda “GTA bandasi” a’zolari bilan uchrashgan, qamoqdan chiqqanidan so‘ng u Jizzaxga qaytib, hokimiyatni ag‘darish maqsadida diniy ekstremistik guruh tuzish harakatiga tushgan va atrofiga odam to‘play boshlagan. - deyiladi filmda. Ko‘rsatuvda mahbuslarning o‘zlari ham ko‘rsatma berishadi. Jumladan, Furqat Jo‘rayev Rossiya qamog‘ida diniy ekstremistik g‘oyalar ta’siriga berilganini aytadi: - deydi filmda Jo‘rayev. Furqat Jo‘rayev, Aramais Avakyan va ularning sheriklari fevral oyida O‘zbekiston Jinoyat kodeksining qo‘poruvchilik, o‘g‘rilik, diniy ekstremistik, separatistik, fundamentalistik yoki boshqa taqiqlangan tashkilotlar tuzish, ularga rahbarlik qilish, ularda ishtirok etish kabi moddalari bilan ayblandi. Furqat Jo‘rayevning onasi Mahtuma Jo‘rayeva "Ozodlik" bilan suhbatda o‘g‘liga ekstremistik guruh a’zoligini bo‘yniga olishi uchun tergov izolyatorida qiynoqlarga solinganini aytdi. - deydi ona. Avakyan nasroniy bo‘lishiga qaramasdan IShIDga aloqadorlikda ayblanayotgani Armaniston hukumatini ham e’tiborsiz qoldirmagan. Armaniston Ombudsmeni o‘zbekistonlik hamkasbiga Avakyanning taqdiri borasida tashvish bildirib, xat yo‘llagan edi. - deyiladi o‘zbek kanalida namoyish etilgan filmda. 2015-yil sentyabrida Jizzaxda hibsga olingan va "Islomiy davlat" ekstremistik guruhi a’zoligida ayblangan jizzaxlik baliqchi fermer Aramais Avakyanni ozod qilish chaqirig‘i bilan onlayn-petitsiya ham tashkil etilgandi. Jizzaxda tazyiqlarga uchrab, qamalib chiqqan va O‘zbekistonni tark etib Kanadada siyosiy boshpana topgan jurnalist Ulug‘bek Haydarov bu petitsiyani boshlagan edi. Filmda Ulug‘bek Haydarov ham tilga olinadi. Unda aytilishicha, Haydarov 2014-yilda O‘zbekiston fuqaroligidan mahrum qilingan. Ulug‘bek Haydarov "Ozodlik" bilan suhbatda O‘zbekiston davlat telekanalida namoyish etilgan filmni Milliy xavfsizlik xizmati buyurtmasi bilan qilingan "tuhmat" deya ta’rifladi. Jizzaxlik mahkumlar haqidagi film AQShning Markaziy Osiyo bo‘yicha bosh diplomati Daniel Rozenblumning Toshkentga safaridan bir necha kun o‘tib namoyish etildi. Aramais Avakyanning xotini va onasi hamda Avakyan bilan sudlangan yana bir fuqaro Furqat Jo‘raevning yaqinlariedi. Aramaisning onasi Flora Avakyan elchixonada bo‘lib o‘tgan uchrashuv chog‘ida uni, kelini Shirinni hamda Furqat Jo‘rayevning onasini AQSh elchisi Pamela Spratlen hamda Rozenblum qabul qilganini "Ozodlik"ka aytgan edi. "Ozodlik" radiosi Pragada asoslangan multimedia axborot manbai. Asosiy maqsadi - axborot oqimi va inson huquqlari cheklangan jamiyatlarga, xususan Markaziy Osiyo mamlakatlariga, ishonchli informatsiya olib kirish.